ໄຂກອງປະຊຸມຄະນະກຳມະການວິທະຍາສາດ ແລະ ເຕັກໂນໂລຊີອາຊຽນ ຄັ້ງທີ 70
ກອງປະຊຸມຄະນະກຳມະການວິທະຍາສາດແລະເຕັກໂນໂລຊີອາຊຽນຄັ້ງທີ70
ພາບ:nhandan
ວັນທີ 4/11, ກອງປະຊຸມຄະນະກຳມະການວິທະຍາສາດແລະເຕັກໂນໂລຊີອາຊຽນຄັ້ງທີ70 ຖືກໄຂຂຶ້ນຢູ່ ນະຄອນຫລວງ ວຽງຈັນ. ເຂົ້າຮ່ວມກອງປະຊຸມ ມີບັນດາລັດຖະມົນຕີ ແລະ ເຈົ້າຫນ້າທີ່ ຮັບຜິດຊອບ ວິທະຍາສາດ ເຕັກໂນໂລຊີບັນດາປະເທດ ອາຊຽນ ພ້ອມດ້ວຍຄະນະເລຂາອາຊຽນ. ກອງປະຊຸມໄດ້ປືກສາຫາລືບັນດາບັນຫາ ເພື່ອເພີ່ມທະວີການຮ່ວມມືໃນຂົງເຂດວິທະຍາສາດ ເຕັກໂນໂລຊີຂອງ ອາຊຽນ ກໍຄື ອາຊຽນ +3 ໃນສະພາບປະຊາຄົມອາຊຽນໄດ້ຮັບການສ້າງຕັ້ງໃນທ້າຍປີນີ້. ກ່າວຄຳເຫັນໄຂກອງປະຊຸມ, ທ່ານ ສາດສະດາຈານ ດຣ ບໍ່ວຽງຄຳ ວົງດາລາ ລັດຖະມົນຕີວ່າການ ກະຊວງວິທະຍາສາດ ແລະ ເຕັກໂນໂລຊີ ເນັ້ນຫນັກວ່າ: ວິທະຍາສາດ ແລະ ເຕັກໂນໂລຊີ ແລະ ປ່ຽນໃຫມ່ ແມ່ນກຳລັງຫນູນໃຫ້ແກ່ການພັດທະນາ. ບັນດາປະເທດສະມາຊິກ ອາຊຽນ ຄວນເຫັນດີເຫັນພ້ອມ ເພື່ອຊອກທິດກ້າວເດີນ ແລະ ວິທີການໃຫ້ແກ່ການຮ່ວມມືກ່ຽວກັບວິທະຍາສາດ ແລະ ເຕັກໂນໂລຊີ ໃນ 10 ປີ ຈະມາເຖິງ. ທ່ານ ສາດສະດາຈານ ດຣ ບໍ່ວຽງຄຳ ວົງດາລາ ປາດຖະຫນາວ່າ ທີ່ ກອງປະຊຸມຄັ້ງນີ້ ບັນດາຜູ້ແທນປຶກສາຫາລື ແລະ ສ້າງສຳເລັດແຜນການດຳເນີນງານຂອງ ອາຊຽນ ກ່ຽວກັບວິທະຍາສາດເຕັກໂນໂລຊີ ໄລຍະ 2016 -2025 ເພື່ອຍື່ນສະເຫນີ ກອງປະຊຸມລັດຖະມົນຕີ ອາຊຽນ ກ່ຽວກັບວິທະຍາສາດ ຄັ້ງທີ 16 ຮັບຮອງເອົາ, ສ້າງພື້ນຖານໃຫ້ການຜັນຂະຫຍາຍບັນດາແຜນການດຳເນີນງານລະອຽດ ແລະ ເພີ່ມທະວີການຮ່ວມມືທີ່ຕ່າງຝ່າຍຕ່າງມີຜົນປະໂຫຍດ ລະຫວ່າງບັນດາປະເທດ ອາຊຽນ ກໍຄື ລະຫວ່າງ ອາຊຽນ ກັບບັນດາປະເທດຄູ່ຮ່ວມມື, ຄູ່ເຈລະຈາ.
(ແຫຼ່ງຄັດຈາກ VOV)